b'\n_START_ARTICLE_\nKo\xc5\xa1\xc4\xb7ele m\xc3\xb5is\n_START_PARAGRAPH_\nKo\xc5\xa1\xc4\xb7ele m\xc3\xb5is (saksa keeles Osthof, varem Ostrominsky, l\xc3\xa4ti keeles Ko\xc5\xa1\xc4\xb7eles mui\xc5\xbea) oli r\xc3\xbc\xc3\xbctlim\xc3\xb5is Liivimaal Volmari kreisis V\xc3\xa4ike-Salatsi kihelkonnas. Praegu asub L\xc3\xa4tis Burtnieki piirkonnas Vecate vallas Ko\xc5\xa1\xc4\xb7eles.\n_START_SECTION_\nAjalugu\n_START_PARAGRAPH_\nAastal 1585 andis Poola kuningas Stefan Batory selle m\xc3\xb5isa Ostrominsky-nimelisele isikule. Aastal 1632 kinkis Rootsi kuningas Gustav II Adolf m\xc3\xb5isa Carl Gustaf Koskullile, kes kaotas selle aga m\xc3\xb5isade reduktsiooni k\xc3\xa4igus. Jelizaveta Petrovna andis selle Karl von Sieversile kasutada, tolle lapsed ostsid m\xc3\xb5isa aga aastal 1805 oma sugulase Jacob Johann von Sieversi tarbeks._NEWLINE_Aastal 1865 ostis m\xc3\xb5isa paruness von F\xc3\xb6lkersahm. Toona muudeti ka m\xc3\xb5isa saksakeelne nimi Osthofiks. Aastal 1872 ostis m\xc3\xb5isa Carl von Mensenkampff. Aastal 1878 ta suri ja tema lesk ning lapsed p\xc3\xa4risid  m\xc3\xb5isa. Aasta hiljem ostis neilt m\xc3\xb5isa Ernst von Mensenkampff.\n_START_SECTION_\nM\xc3\xb5isa suurus\n_START_PARAGRAPH_\nBienenstammi andmetel oli m\xc3\xb5isa suurus 1816. aastal 8 ja 1/2 adramaad, sellele allus 365 mees- ning 442 naishinge. Aastal 1757 oli adramaid 8 ja 1/8. Aastal 1734 oli m\xc3\xb5isal adramaid 6 ja 3/4, aastal 1688 aga kaheksateist. Aastal 1641 oli m\xc3\xb5isa suurus 3 ja 3/4 adramaad. Aastal 1832 oli m\xc3\xb5isal adramaid kaheksa, aastal 1881 aga 2 ja 12/80, lisaks veel 9 ja 5/80 adramaad maad m\xc3\xb5isale alluvate talude koosseisus.\n_START_SECTION_\nKarjam\xc3\xb5isad\n_START_PARAGRAPH_\nAastal 1816 kuulus m\xc3\xb5isale \xc3\xbcks karjam\xc3\xb5is:  Johannenhof v\xc3\xb5i Rudek.'